Diari Oficial de la Generalitat Valenciana


Sumari del DOGV 7937, del 15-12-2016 (2016/10087)

RESOLUCIÓ de 13 de desembre de 2016, del director general de Centres i Personal Docent, per la qual es modifiquen la Resolució de 13 d'octubre de 2016 i la Resolució de 10 de novembre de 2016, del director general de Centres i Personal Docent, per les quals es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10153


Data del document
:   13-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 de desembre de 2016, del director general de Centres i Personal Docent, per la qual es modifiquen la Resolució de 13 d'octubre de 2016 i la Resolució de 10 de novembre de 2016, del director general de Centres i Personal Docent, per les quals es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017. [2016/10899]  
  
Per mitjà de l'Ordre 26/2016, de 13 de juny, de la Conselleria d'Educació, Investigació, Cultura i Esport, es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals (DOCV 7806, 15 de juny).  
  
Per mitjà de la Resolució de 13 de juliol de 2016, de la Conselleria d'Educació, Investigació, Cultura i Esport, es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017 (DOCV 7829, 15 de juliol).  
Per mitjà de la Resolució de 13 d'octubre de 2016, del director general de Centres i Personal Docent, es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017 (DOCV 7897, 17 d'octubre).  
Per mitjà de la Resolució de 10 de novembre de 2016, del director general de Centres i Personal Docent, es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2016-2017 (DOCV 7918, 16 de novembre).  
  
Per al càlcul dels imports concedits als centres privats concertats, en primer i segon de primària, s'ha tingut en compte l'informe de necessitats del centre, calculat de manera automàtica una vegada finalitzat el procés d'admissió de l'alumnat a raó de 160 euros per alumne. No obstant això, l'emissió dels xecs-llibre per part dels centres educatius, a través de l'aplicació informàtica, s'ha realitzat en funció de l'alumnat realment matriculat a principis del curs escolar 2016-17.  
  
Les factures corresponents als xecs-llibres emesos i gestionats per les famílies han de ser abonades pels centres escolars, una vegada hagen sigut presentades per les llibreries o operadors que realitzen la venda al client final, segons el que preceptua l'article 32 de l'Ordre 26/2016, de 13 de juny.  
Per això, havent-se detectat que, en alguns casos, l'import de les ajudes concedides en les esmentades resolucions de 13 d'octubre i 9 de novembre de 2016, no coincideix amb els xecs-llibre efectivament emesos per a l'alumnat matriculat, i de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, segons el qual «les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes», cal corregir els errors produïts i incrementar la subvenció inicialment concedida, pels imports corresponents a la diferència del nombre de xecs-llibre reflectit en l'informe de necessitats del centre i els xecs-llibre realment emesos.  
  
De conformitat amb el que estableix l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, abans esmentada resolc:  
  
Primer  
Incrementar la dotació econòmica als centres privats concertats i pels imports que s'indiquen en l'annex I.  
  
Segon  
El pagament d'aquests imports es realitzarà a càrrec de la línia de subvenció S8207, de l'aplicació pressupostària 44.00.55.201.47.0.  
  
Tercer  
S'ordena la publicació de la present resolució en el Diari Oficial de la Generalitat Valenciana.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què aquest s'haja d'entendre presumptament desestimat.  
  
València, 13 de desembre de 2016.- El director general de Centres i Personal Docent: José Joaquín Carrión Candel.